b'\n_START_ARTICLE_\nAlma Hild\xc3\xa9n\n_START_PARAGRAPH_\nAlma Josefina Hild\xc3\xa9n (18. joulukuuta 1873 Vehmaa \xe2\x80\x93 5. maaliskuuta 1940 Tyrv\xc3\xa4\xc3\xa4) oli suomalainen opettaja ja kirjailija._NEWLINE_Hild\xc3\xa9nin vanhemmat olivat rovasti Daniel Ezechiel Hild\xc3\xa9n ja Selma Rislachi. H\xc3\xa4n k\xc3\xa4vi Turussa Heurlinin tytt\xc3\xb6koulun ja sai opettajatodistuksen Helsingin suomalaisesta jatko-opistosta vuonna 1900. Alma Hild\xc3\xa9n toimi ruotsin ja saksan kielen opettajana Iisalmen reaali- ja porvarikoulussa 1899\xe2\x80\x931904 sek\xc3\xa4 koulun johtajana 1903\xe2\x80\x931904. Vuosina 1909\xe2\x80\x931911 h\xc3\xa4n oli saksan kielen opettajana ja koulunjohtajana Uudenkaupungin yhteiskoulussa, ja my\xc3\xb6hemmin h\xc3\xa4n opetti Haapam\xc3\xa4en ja Rovaniemen yhteiskouluissa.'